
AVIS DE L’ÉDITEUR 



L'histoire de l'évéque amoureux dont le 
nom n'est point prononcé est une satire en 
prose faite par Jean de Luxembourg, qui lui 
en voulait. Les portraits tant du Prélat que 
de sa maîtresse sont extrêmement chargés, 
et il y a, ce semble, de la contradiction à 
dire quei cette femme qu'on représente si 
cruelle à son amant ne laissait pas non- 
seulement de manger et de boire avec lui , 
mais encore de coucher sans difficulté en 
même lit. 

Le lieu de l'impression est falsifié. Il est 
évident que , comme pour Catherine des Bas- 
SouhaiZj le lieu de l'impression de ce volume 
est, non Troyes, mais Larrivour. C'est le 
même imprimeur, les mêmes caractères, le 
même papier, la même année. Cet ouvrage ne 

parait pas avoir été jamais réimprimé. Il est 
rarissime. Le seul exemplaire que nous en 
connaissions se trouve à Paris , à la Biblio- 
thèque impériale ; il est classé parmi les ro- 
mans (Y* 799); le volume a appartenu suc- 
cessivement à Ballesdens , à Et. Baluse et à 
Châtre de Gangé. Il contient deux annotations 
manuscrites du XVI® siècle , que nous avons 
recueillies. 

Dans Catherine des BasSouhaiz^ on a dé- 
montré que la marque de l’enfant nu sus- 
pendu à un palmier est bien celle de Nicole 
Paris et non celle de Jean Girard de Genève. 
On peut, du reste, la voir complète, c’est-à- 
dire avec les mots : M. Nicolle Paris , sur le 
Second enfer d’Etienne Bolet, Troyes, 15i4, 
pet. in-8, qui se trouve également à la Biblio- 
thèque impériale (Y 4497). 

LA 

NOVVELLE DVN REVE- 

rend Pere en Dieu , et bon Prélat 
de noslre mere saincte Eglise, 
demoranl en Auignon, et 
le moyen , comme 
il ressuscita de 
mort, à vie 

Auec le deschiffrement de ses tendres 
amourettes : 



Faicte et composée 

par notable et scientilique personne , 
maistre Colin Royer, bachelier 
formé in vtroq; Et Médecin fameux, 
passé Docteur à Montpellier, 
praciicquant maintenant 
à la bonne Cité 
de Bordeaulx. 



A TROYES 

En riraprimerie de maistre Nicole Paris 
1546 

ARGVMENT 



Ce bon prélat, transporté des foies passions 
d' Amour et de lalousie, se retira de la ville 
d*Auignon en son Euescké, pensant trouver 
quelque remede contre ces deux Tyrans , des- 
quelz il esioit fort persequuté et asprement 
detenu. Mais au lieu de satisfaire à son inten~ 
tion , il feist quelques estranges démonstrations 
de sa trop legere creance ; dont puis après , 
voulant iniustement vsurper le nom de Sainc- 
teté, au lieu d’estre canonisé, il fut mis pour 
iamais au grand Calendier des fois, et en lieu 
de rapporter nouvelles de son ressuscitement , 
deueint commune risée et fable pour tout le 
Monde. 

En la grande et renommée Cité d'Âuignon , 
où la saincteté de nostre sainct Pere a faict lon- 
guement par le passé sa demeure , il y eut de 
nostre temps, et depuis peu de iours , vn tres- 
suffisant et notable Pasteur de nostre mere 
saincte Eglise, qui demoroit assés prés du grand 
Palais , attenant d’une Abbaye de Dames nom- 
mée saincte Catherine. Lequel ( entendu sa 
qualité et peu de sçauoir) fut fort indigne- 
ment proueu d’vne des plus belles Eueschés du 
Royaulme de France, qui valoit neuf mil escuts 
de rente , et si estoit de grande estendue et iu- 
risdiction , sans estre subiecte à aulcune fron - 
tiere ; la plus fertile en collations ( non pas de 
celles d’après soupper), mais de riches proui- 
sions, qu’on eustsceu desirer. Or ce bon Pré- 
lat fut amoureux d’vne cerlaine vefue reparée , 
laquelle estoit dès sa naissance , et dès qu’elle 
fut mise en ce Monde , laidde , orde , salle , et 
si imperfaicte tant aux beaultés du corps que 

de l’esprit , que personne ne pouuoit prendre la 
peine de la regarder d’vn bon œil seulement, 
tant elle estoit de toutes sortes de personnes des- 
daignée et fuye. Mais si le commun prouerbe est 
véritable, duquel vsoient les Anciens, qui dict 
que les semblables de Nature et de formes sont 
par icelles conioincts, et par amitié liés les vns 
auec les aultres, croyez que ces deux person- 
nes estoient si bien assorties , et de toutes con- 
formités de meurs naies l’une pour l'aultre, 
qu’il sembloit qu’on ne les eust sceu mieulx ap- 
parier, ny îoindre, qu’elles estoient, tant y 
auoit d'accord et vnion aux conditions, aux 
beaultés et aux passions de l’esprit de tous les 
deux. Fors que la malice de la bonne Dame 
estoit plus euidente que celle du Prélat. Car 
combien qu’il ne deceust personne au iugement 
desonvisaige, mais qu’il monslrast au premier 
aspect que l’on le veoioit tout ce qu’il pouuoit 
demorer de fonds et de sens en sa leste , la- 
quelle il auoit fort aguë, petite et vn peu lon- 
gue par le dessus ; et combien aussy qu’il eust 
le front bien fort estroict , et enuiron de la lar- 
geur presque d’un bon poulce, et qu’il fust fort 
couuertdc cbeueulx, pendans iusques bien prés 
des sourciz , et qu’il eust tout le reste du vi- 
saige de bien mauluaise façon , et propre pour 
faire continuellement le sainct Nicolas de vil- 

laige par les rues , néant moins , pour dire la vé- 
rité, il estoit en son esperit souuent perturbé, 
et presque en vn mesme temps agité d’eslran- 
ges furies et de plaisantes resueries ensemble. 
Desquelles il entremesloit sa contenance si in- 
dignement, que c’cstoit chose bien aggreablc 
que do le contempler quelques heures pour pas- 
ser aysement son temps. Car l’on n’auoit con- 
gnoissancc qu'il feisl aulcun acte qui fust diffe- 
rent auec plusieurs bestes, si non qu'il auoit 
vne si certaine auarice et vray amour à amas- 
ser et conseruer le Ducat , pour puis après le 
mal employer, qu’il se faisoit aulcunes fois (par 
la force du metail, qui peult beaucoup au Monde) 
adorer par certaines femmes, losquelies fei- 
gnoient de l'estimer et aimer en sa presence. 
Mais quand il estoit absent, elles se mocquoient 
publicquement de luy, comme du plus grand 
fol, du plus mal conseillé et du plus indiscret 
Pasteur de nostre mere S. Eglise que la Nature 
eust sceu iamais produire. Et pour ce que ie 
veulx celer les noms des personnes , il me sera 
permis de représenter le mieulx que ie pour- 
ray les tailles et façons des corps, les conditions 
et les meurs des esprits de ces deux Amans , à 
celle fin que ie les puisse faire congnoistre au 
plus prés du naturel à ceulx qui les ont aultres 
fois veuz QU qui ont ouy parler de leurs indici- 



Digiiized by Google 




— 6 — 



blés vertuz. Parquoy» en passant, ie deschif- 
freray (sans beauooup m’arrester en ceste pré- 
sente histoire) trois poincts principalement. Au 
premier, ie traicteray la ioyeuse et triumphante 
vie qu’a demenée ceste discrète et venerable 
vefue auec son feu mary, lequel ne debuoit rien 
ny estoit en aulcune chose moindre en toutes 
sortes de folies, de raiges et de manies, à mon- 
sieur le Prélat. En second lieu , ie deduiray le 
mieulx que ie pourray les extresmes richesses 
des layduresde ses doulces et précieuses amou- 
rettes. Puis après, ie descripray tes similitu- 
des de leur ressemblance et la conférence de 
leurs louables conditions auec leur dernier faict, 
qui mistle coronement à teurouuraige. Et pour 
ce, il vous plaira entendre que la petite Mi- 
gnarde et folastredont il est question auoitesté 
nourrie à coups de baston, esleuée à souiBets , 
entretenue à coups de pieds , caressée à coups 
de poings , desiunée d’estre tirée par les che- 
ueux , disnée d'eslre foulée aux pieds , colla- 
tionnée de luy arracher vne dent et souppée de 
luy pocher vn œil au beurre noir. Desquelles 
choses elle se repaissoit et faisoit ordinaire, et 
en viuoit grasse et refaicte, comme font les dé- 
licates femmes de précieuses viandes. Et es- 
toit dès sa naissance vouée , prédestinée et dé- 
diée (s’il y a quelque prédestination en ce 

Monde) à ne bouger iamais des mains des folz 
lunaticques et esceruelées personnes. Car elle 
estoit tumbée de fiebure en chauld mal , d’au- 
tant que, estant deliurée de la dure captiuilé 
d’vn sien premier mary, elle recouura ( pour 
l’acheuer de peindre) ce bon Pasteur dont il est 
question , duquel on eust faict vne belle couple 
avec le bon trespassé pour présenter iournelle- 
ment ofTerendes et chandelles à sainct Maturin 
et plusieurs aultres bons Saincts , desquelz les 
prières luy estaient fort necessaires pour remé- 
dier à sa dangereuse maladie. Or voylà ce que 
ie peulx entendre de l’éducation et norriture de 
nostre bonne Damoiselle. Maintenant il nous 
faull traicler du second poinct , qui est de la 
composition de son corps. Et vous peulx bien 
asseurer que c’estoit vne piece de chair si mal 
ordonnée , si mal bastie et proportionnée en 
tout son subiect, si desdaignée et fuyedetouts 
ceulx qui ne veulent auoir horreur à mal em- 
ployer leur veuë , que celluy qui ne sceut oncq 
l’art de peinture, ny garder les lineatures, vm- 
bres et proportions necessaires pour pourtraire, 
ny les traicts qu’il fault obseruer en vn visaige, 
en eust sceu faire auec le baston d’une torche, 
et contre vne paroid, la forme d’une plus belle et 
trop plus amiable qu’elle n’estoit. Car combien 
que le dessus du visaige fustà monsieur le Prc- 

lat et à la bonne vefue, à touts deux en toutes 
choses semblable (reste que l'un auoit les yeulx 
fort esgarés et sauluaiges , et la bonne Dame 
fort chassieux , faisant tousiours vne certaine 
fiumeur iaulne comme cire en quelque saison 
que ce fust),si est ce qu’il y auoit quelque dif- 
férence entre la semblance de leurs deux nez , 
car elle l’auoit camu comme vn chien de terre, 
et l’aultre plat par le dessus et ouuert par le 
bas (qui n’est chose à despriser) pour avoir vn 
bon vol , pour prendre les mouches en hyuer 
contre les paroids. Quant à la bouche , elle es- 
toit à touts deux fort fendue, et iusques aux 
aureilles. 11 est bien vray qu’elle escumoit la 
plus part du temps, ou elle estoit de couleur 
d’azur. Quant aux teincts, il n'y eut aulcune 
différence de l’un à l'aultre, et estaient aussv 
déliés que cuir de vache bien paré et de mesme 
gain. Et quant au menton, chascun auoit pres- 
que autant de barbe l’un que l'aultre, et estoient 
les plus aysés à manier que ie veids oneques , 
et véritablement ressembloient à manches de 
marotes. Et neantmoins qu’ilz fussent touts deux 
si imperfaicts que Ion les eust peu iuger plus 
tost les mocqueries et risées que faict quelque 
foys la Nature d'aulcunes formes pour faire 
louër plus grandement ses chefs d'œuure, quand 
elle estend ses libéralités enuers quelques sien- 

nés plus fauorables créatures , toutesfois , il y 
auoit plussouuent dediuorces, liaynes, alié- 
nations de voluntés et réconciliations à faire 
entre ces deux belles personnes qu’il ne s’en 
trouuoit en tout le grand nombre des Amans 
qui estaient en l’isle de Cypre, là ou Venus 
tient son domicile et perpétuel Royaulrae. Mais 
ie iuge et pense fermement que ceste maladie 
ne leur tenoit si non au cerueau et que toute la 
teste s’en doloit principalement . car ilz se sen- 
taient louts deux atteints et conueincuz de ceste 
commune influence lors que la Lune estoit en 
decours. Voylà, quant aux corps et à leurs 
beaullés, ce que i'en peulx comprendre. Main- 
tenant, il nous fault venir aux humeurs de 
l’esperit et aux façons dont cest amour estoit 
maintenue , ausquelles nous trouuerons autant 
de difformités comme nous auons faict au pa- 
rauant à la composition des membres de leurs 
corps ; car Monsieur l'Euesque chercheoit toüts 
les moyens à lui possibles (sans espargner ba- 
gues, daoreures et beaucoup de bons afficquets) 
de trouuer l’inuention d’acquérir la bonne grâce 
de s’amye et de la gratifier et honorer pour 
penser y trouuer son repos et plus grand con- 
tentement. Et l’aultre, tout au contraire, se 
parforçoit de luy déplaire en ce qu’elle pouuoit 

penser qu’elle sceust le offenser. Tant qu’en luy 

1 * 

forgeant legerement et sans propos fort sou- 
uent des ialousies (qui est vn secret commun à 
toutes femmes qui se déplaisent de chasteté ou 
qui veulent feindre leurs ruses et amitiés dissi- 
mulées) et en desprisant toutes ses bonnes chè- 
res , le reprenant griefuement de toutes ses fa- 
çons et contenances, ne trouuant bon chose 
qu’il feist pour elle , le blasmant de son impor- 
tunité, dont il estoit trop soulcié de luy faire 
plaisir ; elle mettait ce pauure corps en perpé- 
tuelle colere et luy faisoit vser sa vie au plus 
cruel torment qu’on sçauroit penser. Si est-ce 
que , en lieu de la hayr, en lieu de la traicter 
en la façon de son feu mary, en lieu de l’offen- 
ser, il l’aimoit ardemment et ne se pouuoit 
commander de faire aultrement , tant l'ardeur 
de sa furie et malheureuse opinion le destomoit 
de la vraye congnoissance de raison. Et qui 
ra’eust demandé ce qui faisoit si insolente , si 
impudente et mal vsant de recongnoissance 
ceste bonne Pucelle , i’eusse dict et affermé n y 
auoir aultre cause si non que ma Damoiselle 
n’estoit seruie à couuert, selon son ordinaire 
du passé. Et ayant desia faict vne accoustu- 
mance d'estre balue et rebatue par son feu 
mary, ceste vsance luy estoit tournée en Na- 
ture ; de sorte que , pour ne trouuer personne 
qui luy seruist de cest olhce et qui vsast de 

ceste honneste charité enuers elle, laquelle 
i eusse presque autant estimée profîctable que 
de donner l’aulmosne à vn indigent Ladre dé- 
nué de toute biens, elle viuoit mal contente, et 
si chercheoit toutes les sortes et façons qu’elle 
pouuoit pour tormenter son pauvre amy, qui 
fut la raison pour laquelle , veoyant nostre 
Prélat de iour en iour son mal empirer, et son 
courroux et indignation augmenter tellement 
que sa douleur deuenoit insupportable , et l’ar- 
deur et fureur de sa passion deuenoit trop plus 
cruelle, tant qu’il ne la pouuoit comporter, il 
délibéra d’y remedier par toutes les voyes qu’il 
pourroit penser luy estre propices pour se don- 
ner quelque peu d’allegeance. Et do faict , il 
enuoya chercher plusieurs sortes d’hommes et 
maniérés d’imposteurs , qui ne sont nais en ce 
Monde que pour seruir aux Niés et les faire 
tumber en leurs pippées , et estre depeeus des 
doulces amorses qu’ilz leurs appareillent fort 
subtilement. Et lesquelz luy promettoient et 
iuroient auec grands sermens que par la vertu 
do saincto Croix (dont ilz pourroient améliorer 
leur condition par le moyen dudict Euesque) 
qu’ilz feroient ce qu’il desiroit et qu’il reuien- 
droit à son mal ; et que , vsant d'aulcunes cer- 
taines herbes cuillies au decours de la Lune de 
lanuier, gardées en saison et arrosées de quel- 

ques mixtions, et aussy applicquant quelques 
caractères , et pâr inuocations des esperits su- 
pcrnaturelz et qui gouuernent aulcune partie 
de ce Monde, et aussy par nombre de parolles, 
par sang d'aulcunes bestes, par pouldres faic- 
tes du cœur d’vn chat huant et de tourterelles, 
par parchemin vierge et toutes semblables fo- 
lies, ilzle renderoient preserué de la passion 
d’Amour; et d’aduantaige, feraient que sadoulce 
amye obéirait à toutes ses voluntés, l’honore- 
roit et aimeroit plus que sa propre vie. Et après 
qu’ilz eusrent trompé par plusieurs fois eteus- 
rcnt attrapé ses deniers et conuerty à leurs vsai- 
ges, et qu’il eust assés esprouué leurs manifestes 
erreurs et tromperies , toutesfois, il ne se pou- 
uoit persuader qu’il n’y eust plusieurs person- 
nes en ce Monde qui eussent ce secret de soy 
faire aimer et forcer la volunté des femmes, en- 
core qu’elles fussent esloignées de ceste inten- 
tion. Mais l’on dict bien vray, il n’y a en ce 
Monde pire maladie ny plus contagieuse pour 
les hommes que ignorance, laquelle les rend 
conformes aux bestestrules et este la congnois- 
sance du passé et l’experience de l’aduenir. 
Car, pour ne vous rien celer des suffisances de 
nostre Prélat, c'estoit vn grand et renommé 
Docteur, ayant prins dès sa première ieunesse 
et presque avec le tetin de sa nourrice grand 

amour aux bonnes lettres, dont il faisoit grand 
estât et profession , et auoit bien longuement 
veu et fort heureusement retenu. 

D’autant que ses ordinaires lectures et conti- 
nuelles vacations estoient aux volumes reliés en 
cercles de saulces, ou (que ie ne mente) de chas- 
taigner; et n’y auoit sorte de tonneaux, de 
quelque païs qu’ilz fussent, qu’il ne congneust 
mieulx que ses propres doigts, et estoit impos- 
sible de luy en rien desrober, par ce que'c'es- 
toit un Aristote à parler du vin de Languedoc, 
vn Platon à deuiser de celluy de Beaulne , vn 
Demostene à deschiffrer celluy de Gascoigne , 
vn Cicero à exalter celluy d’Arbois ; et en toutes 
aultres telles sortes de confictures et appétits 
du palais, comme iambons, langues de beuf sa- 
lées et aultres esguillons à vins, il estoit aussy 
éloquent, bien instruict, et disert comme les 
plus renommés Orateurs et Philosophes estoient 
perfaicts en leurs sciences. Car il sçauoit de - 
clairer si proprement et en si beaulx termes les 
gousts, les forces, les temps et saisons des boët- 
tes de touts les vins, et les façons de les mesler, 
pour accorder les escriptures ensemble, et ne 
confondre les passaiges, que celluy qui aura 
quelque congnoiss.ince de son sçauoir le iugera, 
sans aulcun contredict, le plus excellent, le plus 
friand et le plus renommé gormet qu’on eust 

8Ceu trouver en toutes les estapes : ie ne dy pas 
de France, mais de tout Tvnluersel Monde. 

Mais il fault entendre que ce secret et longue 
expérience qu'il auoit en ceste science susdicte 
seruoit grandement à la profession qu'il deme- 
noit, et où il applicquoit le but de sa plus per- 
faicte félicité. Car l'on dict communément que 
l'ouuraige et sacrifice qu'il fault présenter à 
Venus, et les chandelles bruslantes qu'il luy 
fault offrir en toute humilité, pour accomplir 
son seruice, demeurent froides, sans chaleur, 
sans humeur et sans aulcune louable lumière, 
quand Bacchus et Cerès n'accompaignent ses 
honorables et plaisantes festes. Pour remedier 
à laquelle erreur et n'en estre condamné à quel- 
que grosse amende ou confiscation de corps et 
de biens, il faisoit tousiours porter auec luy vn 
equippaige de bouteilles et flascons, et la suyte 
plus copieuse que n'est celle d'vne grande na- 
uire , et eussiés prins en aisté la plus part de 
ses gens plus tôt pour vendeurs de cordes ou 
cureurs de puys que pour Officiers d'un tel 
Prélat, d'autant qu'ilz en estoient plus chargés, 
plus foulés et recreuz que ne sont les cheuaulx 
de poste à porter les thesauriers, quand ilz cou- 
rent en Piedraont auec leurs bougetles, portant 
en icelles six mil escuts de pesant. 

Or maintenant ie pense auoir, en quelque 

partie, salisfaict à vous declairer l’exercice et 
honneste vacation que demenoit nostre bon Pré- 
lat en la ville d’Auignon, et comme il estoit di- 
versement agité des passions d’Âmour. Mais ce 
n’estoient encore que doulces rosées, s’ilz es- 
toient accomparées à ses ialousies et aux tor- 
raents qu'il donnait à sa panure ceruelle, la- 
quelle donnoit vn terrible empeschement à ses 
panures iambes ; car il croioit, pour auoir quel- 
que congnoissance de ses imperfections et de 
son insuffisance, que son doulx elepbant luy 
debuoit estre desrobé par quelque lupiter, qui 
feroit vne transformation et métamorphosé ou 
de cygne, ou de taureau, ou de pluye d’or, pour 
la surprendre. De laquelle s’il m’eust demandé 
conseil pour sçauoir mon iugement et entendre 
quelle forme il eust voulu prendre pour en- 
chanter ceste Mignarde , ie cfoy que ledict lu- 
piter n’en eust peu prendre (si nous nous vou- 
lons mocquer des fables) aulcune plus louable 
ny plus certaine que de quelque puant, ord, 
et salle sanglier ruté et hors de saison, à qui 
l’hyuer eust osté les sés et l’eust rendu tout plu- 
mé et hydeux à regarder; ou que, pour auoir 
affaire à ceste Furie infernale, il luy eust donné 
quelque Satyre nouuellement retourné de la 
course dont ilz vouloient surprendre les Da- 
moiselles et compaignes de la deesse Diane ; 

lequel courroucé de ne les auoir sceu recouurer, 
et en rapportant les chapeaulx de saules pour 
tesmoignages de les auoir poursuiuies iusques 
au bout, eust peu esleindre sa raige, et vser 
de ce fascheux animal, et puis le deuorer pour 
la repentance qu’il eust eu d’auoir si mal em- 
ployé son ouuraige. 

Neantmoins , estant véritable ce que dict 
Platon, que Amour, quand il tient de la nature 
de sa mere, qui est la deesse d'indigence, nom- 
mée Penie, qu’il est du tout imperfaict, néces- 
siteux et aveugle, nostre Prélat, qui ne con- 
gneutoncques le pcre d’Amour, nommé Porrus, 
dieu d’Abondance, si non quand il estoit aban- 
donné de touts et abondamment yure , pensa 
qu’il se failloit retirer de ceste grande ville si 
friande et si curieuse de toutes delices, et 
creut que changement d’air ou mutation de 
climats, ou esloignement du lieu, là où il avoit 
tant souffert, luy donneroient allégeance à ses 
cruelz maulx. Et soubdain se retira en son eues- 
ché, et s’accompaigna de ses immondes delices; 
auquel lieu il pensoit iouyr paisiblement des 
doulceurs de sa maistresse, embrasser ses plai- 
sirs et luy commander plus aysement qu’il ne 
souloit. Mais le pauure seigneur, ne voulant 
faire tort à sa dignité , mais réciter les vices 
desquels il la profanoit, n’avoit iamais sceu que 

ceulx qui changent de pals peuuent bien muer 
de tempérance d’air, mais non pas pour cela 
les affections de l’esprit, qui sont caractères 
imprimés en lame , qu’on ne peult effacer par 
telz moyens. Mais pour venir au poinct, la réglé 
se trouua generale et certaine; car quant à l’a- 
mendement de monsieur et à recepuoir plus de 
contentement en son bonneste domicile de son 
euesché qu’il ne faisoit auparauant, il n’en es- 
toit point de nouuelles. Et touts les iours noz 
folies d’vneparl et d'aullredeuenoient pluseui- 
dentes, plus continuelles et plus incurables, 
d'autant que quelquefois la lune de Mars et 
celle de May faisoient plus forte marée, et le 
vent de Boreas, qui perd tout par où il passe, 
faisoit enfler la mer et la rendoit si courroucée 
que l'on nepouvoitnauigersansabbattre toutes 
les voeles et descharger la navire de son faix, 
et iusques àabbattre mas, entonnes, chasteaulx, 
et sans vser encore du trincquet, ny d’aulcun 
remede, fors soy mettre à la miséricorde de la 
fortune et du cruel oraige, dont ma dame vsoit 
quand elle tonnoit de ses bourrasques qu’on 
creinct à la mer du Louant, mais plus tost de 
son ponnant. 

Desquelles choses estant fort estonné nostre 
bon Prélat, comme pauure marinier, qui n’auoit 
auparauant accoustumé que gouuçrner_vn Fon- 

cet, comme le grand lacques Cœur, qui estoit 
sur la riuiere de Senne, il ne trouuoit personne 
à qui il ne feist instante plaincte de ses mal- 
heureuses fortunes, et à la parfin s’addressa à 
vn honneste Protonotaire, gentilhomme et de 
bonne maison , qui le hantoit , et neantmoins 
n'estoit son domestic, ny à ses gaiges. Lequel il 
pria bien longuement, et auec les plus doulces 
et élégantes paroles qu’il sceut mettre en ter- 
mes, pour le requérir à ioinctes mains, et le 
coniurer par toutes les choses de ce monde qui 
luy estoient les plus cheres, et dont il faisoit 
plus grand compte et plus entière recomman- 
tion, de luy vouloir enseigner s’il sçauoit quel- 
que moyen ou bonne inuention pour rmedier 
à son inconuenient, c’est à sçavoir de faire qu’il 
fust aimé de s’amye comme il meritoit, ou à tout 
le moins qu’il peust viure aulcunement auec 
elle ; luy promettant que s’il luy vouloit ensei- 
gner et qu’il s’en trouuast bien , de luy donner 
montaignes d’or et chasteaulx de pierreries, et 
qu’il vseroit d’vne si grande recompense, et de 
tant de bons et riches benehees, que luy et les 
siens auroient grande raison de s’en .louer d’a- 
uoir mis vn tel bienfaict enuers luy*. 

Maintenant , il fault entendre (pour bien sça- 
uoir nostre histoire , et comme elle fust deme- 

* Nota que l’autheur de ceste histoire est messire 

née) que ledict Prolonotaire luy portoit une 
certaine inimitié, pource qu’il luy auoit donné, 
depuis vn peu de temps au parauant ceste his- 
toire, vne trousse de son raestier en aulcune 
maliere de quelque beneOce qu’il luy auoit 
promis sans rien luy en tenir. Lequel, après 
auoir entendu son propos et intention, soubdain 
luy respondit d’vne bonne grâce, d'un visaige 
riant, et d’vne parolle asseurée : 

O Monsieur, ie m’esbahy comment vous aués 
esté si longuement au Monde, et aués eu si 
grand nombre de serviteurs, que uous aués si 
richement et si grandement proueus ; et toutes- 
fois, vous n’en aués trouué vn seul si affectionné 
de vous et do voz plaisirs qui ayt sceu iamais 
remedier à la chose de ce Monde qui vous estoit 
la plus chere, et dont vous preniés le plus grand 
torment, qui est la plaincte que vous me faictos 
maintenant de vostre desfortune, de n’estre 
point aimé de vostre amye comme vous le mé- 
rités et le désirés. Et suis certain qu’il n’a pas 
tenu à vous, ny à vostre diligence, que Ion n’y 
ayt proueu et mis bon ordre. Et sçay seure- 
ment que vous en aués (longtemps y a) faict 
voz plainctes à plusieurs de ceulx que vous 

Jehan de Luxembourg , abbé de Lyury, protonotaire 
du Sainct-Siége apostolique. ( Note d’une écriture du 
XK/« eiiele, en marge du volume.) 

«slirnés voz grands amys. Mais il fault que ce 
malheur vous soit aduenu ou par voslre natu- 
relle inclination, qui n'a permis, que vous fus- 
siés participant de ce secret, ou que ceulx qui 
se disent voz seruiteurs et amys, ne nous ayent 
pas aimé de telle Gdelité et amour que sont te- 
nuz les bons serviteurs enuers leurs bons mais- 
tres et bienfaicteurs. Et quant à moy, ie n'auoyo 
garde de m’ingerer de vous en parler aulcune- 
ment, combien que de longtemps ie vous veisse 
souuent faire plainctes à vn chascun de telz 
propos dont il vous a pieu maintenant me parler, 
et que ie sceusse le moyen qu’il fault tenir, et 
la recepte dont il fault vser, pour faire les fem- 
mes desquelles on iouyt autant amoureuses 
et obéissantes que Ion les sçauroit desirer. Car 
si ie vous eusse ouuert premier le propos, 
comme venant de moy, sans entendre vostre 
volunté , vous eussiés dict que i'eusse esté du 
nombre de ces imposteurs qui vous ont par si 
long temps, et avec vostre grande perte, trompé 
et deceu. Mais ie ne suis pas de ce nombre, 
d'autant que ie ne demande de vous que vostre 
bonne grâce , estimant à grande félicité que ie 
vous puisse faire plaisir et seruice qui vous soit 
aggreable. » 

Auquel l’Euesque (sans auoir eu iamais la pa- 
tience de l'escouter, et l’ayant voulu par plusieurs 

fois interrompre, monstrant vne manifeste ioye 
et grande allégeance en soncœur, et estant com- 
me demy transporté de luy) soubdain respondit, 
en l’embrassant, à peu près ce qui s’ensuyt : 

« Mon grand amy, bien de ma vie, repos de 
ma vieillesse, est-il possible que vous sçaichés 
ce que vous me dictes? Seray-iebien si heureux 
que d'avoir rencontré personne si fauorable 
pour moy, et tant heureusement naie pour ma 
tranquillité, repos et contentement, qued’auoir 
trouué, selon mon grand désir et plus forte né- 
cessité , un homme qui me peust rendre satis- 
faict pour tout le demeurant de mes iours ? Et 
pour dire vérité , i’auoye bien de tout temps 
pensé, et ne pouuoit tumber hors de mon en- 
tendement, qu’il n’y eust personnes au Monde 
qui eussent ce secret, dont vous me parlés 
maintenant. Riais i’ay esté loujourz si mal for- 
tuné, que ie n’ay sceu trouuer homme pour me 
l’enseigner, quelque or, quelque argent, quel- 
que nombre de bénéfices que j'aye sceu don- 
ner. Riais puisque DIEV immortel m’a refusé 
ceste félicité iusques maintenant, ie diray auec 
Petrarcque que iamais ne furent trop tardiues 
les grâces diuines. Et pource, mon grand amy, 
vsés enuers moi de ceste bonté qui vous est 
naturelle de me vouloir quelque bien. Et si vous 
aués enuie de chose qui soit en ma puissance , 

ie vous en fais seigneur et maistre , pour en or- 
donner comme il vous plaira. » 

Lors le Prolonotaire estant très ayse d’estre 
tumbé en si bon termes, luy dist: a Monsieur, il 
me sufiira de vostre bonne grâce, car ie ne veulx 
pas vendre si peu de seruice que ie vous veulx 
faire deuant que vous ayés veu l’experience de 
ce qu’il vous proficlera. Et lors il sera en vostre 
puissance de faire vostre volunté, après en 
auoir esté par moy rendu content et satisfaict en 
ce qu’aués si long temps désiré. Et pource, sans 
plus vser de paroles , ie vous donneray d’vn 
breuuaige amatoire, lequel sera aussy plaisant 
à boire comme ypocras : duquel vous vserés 
demain , quand vous en irés coucher avec vos- 
tre amye ; et luy en ferés boire environ trois 
doigts dans un voirre , et en prendrés autant ; 
et luy dirés que cela acclaircit le teinct, qu’il 
purge l’estomach, et qu’il faict bonne haleine : 
qui sera cause pour laquelle elle en prendra vo- 
luntiers. Vous asseurant que vous aurés cer- 
taine congnoissance (et dès le iour mesme que 
le breuuaige aura faict son operation) que vous 
serez parvenu à vne toute estrange et toute 
aullre façon de viure que vous n’eussiés iamais 
pensé, et beaucoup plus paisible et paciGc- 
que que vous n'aués accoustumé. Et veoirrés 
par effect que celle que vous sçaués ne vous 

tiendra plus de ses bonnes devises , dont vous 
vous plaignés, et si vous aimera trop plus que 
vous ne vouldrés , et sera autant obéissante à 
vous et àvoz commandemens, et plus cher- 
cheant voz plaisirs , et toutes choses qui vous 
contenteront, que vous ne le sçauriés desirer.» 

Lors le bon Ëuesque le remercia très fort, les 
larmes à l’œil, de la grande ioye qu’il en re- 
cepuoit : et se jugeoit plus heureux que per- 
sonne pourroit estre , et adioustant entière foy 
à ce que lui auoit asseuré le Protonotaire, 
lequel , après que le lendemain fut venu (au- 
quel iour il se vouloit recompenser de l’infidé- 
lité dont auoit usé le bon Prélat en son endroit), 
il s’en va secrètement chez vn apoticaire de- 
mander des sirops de nenufar, de pavot, avec 
de l’oppium et quelque peu de mandragore, 
et quelques aultres drogues qu’il congnoissoit 
fort bien. Et soubdainement il en faict un cer- 
tain breuuaige , y adioustant le poiz et quan- 
tité ; lequel auoit telle force qu’il pouuoit en- 
dormir vn homme dix huict heures de conti- 
nue sans qu’il se sceust resueiller en aulcune 
façon. Et d’aduantaige estoit le sentiment du 
poulx sans mouuement; et rendoit le corps 
sans haleine et le vent du nez sans souffier, et 
les membres froids et roides, comme s’il eust 
esté mort. Puis , quand le tout fut bien pre- 



Digitized by Google 




— 24 — 



I 



paré , il veint vers le bon pasteur et luy dist : 
a Monsieur, voylà l'excellent et renommé breu- 
vaige amatoire dont vsoit Cléopatra la grande 
et triomphante royne d’Egypte , pour rendre à 
elle affectionnés les grands Roys et Empereurs 
des Rommains, et dont César l’excellent et 
renommé dictateur fut surprins, et Marc-An- 
toine le triumvir pareillement. Lesquelz (après 
avoir conquis et subjugué tant de peuples, 
royaulmes et nations estranges)fusrenlrenduz 
esclaues, et aimans plus qu'eulx mêmes ladicle 
Cléopatra , laquelle de ce seul breuuaige les en- 
chanta et les rendit très amoureux et depen- 
dans de son obéissance. 

a Parquoy, vous en vserés , s’il vous plaist, 
comme vous ay dict. Et à celle fin que n’en 
ayés aulcun soupçon , i’en tasteray le premier 
deuant vous , et puis vous retiendrés l’ordre 
que ie vous ay enseigné, lequel est (DIEV 
mercy) fort aysé à faire. » Et après qu'ilz en 
eusrent touts deux gousté, 1 Euesque respondit 
qu’il en vseroit commede vin. Et tenoil la bou- 
teille en ses mains fort chèrement. Et ne s’en 
voulant fier à aulcun , la serra dedans son ca- 
binet , auquel il mena sa bonne amye, et luy 
présenta le breuuaige avec les ceremonies à ce 
requises , laquelle ne feit aulcune difficulté de 
prendre la moitié du breuuaige , et eu preind 



Digitized by Google 




— 2S — 



tout autant que monsieur l’Euesque en auoit 
beu devant elle. Lequel fut de telle opération 
que sa nature et la composition dont il estoit 
faict le portoit. Car soubdain après qu'ilz fus> 
rent touls deux dedans le lict, le profond som- 
meil leur vient saisir tout le corps et occuper 
toutes les forces des esprits , et ester des mem- 
bres toute leur, puissance et vigueur. De sorte 
que estant le lendemain huict heures passées , 
les valets de chambre commençairent à faire 
grand bruict, pensant resueiller ces deux trans- 
sis amans. Mais cela estoit inutile. Et venans 
sur les neuf heures , lesdicts valets de cham- 
bre commencent à regarder par les rideaux , et 
les tirer un peu pour donner quelque clarté. Et 
escoutants diligemment, et veoyans qu’ilz ne 
soufdoient ny rendoient aulcune haleine (ce 
que n'auoient de coustume, d’autant qu’un fort 
molin à vent eust pres-que bien moulu au vent 
qu’ilz souloient faire en leurs profonds dormis- 
semens), s'en vont quérir en bas monsieur le 
Maistre, luy disans qu’ilz ne sçauoient que 
Monsieur pouuoit auoir, ou s’il estoit malade, 

V 

ou non : mais qu’il n’auoist point accoustumé 
de dormir si longuement, et qu’ils auoient faict 
grand bruict, en ouurant les fenestres et les 
portes de la chambre , pour l’esueiller, dont il 
n’auoit faict aulcune apparence de s’en soulcier. 

Et l'amenans à ia chambre, veindrent droict 
au lict. Et le meistre d'hostel tirant de touts 
costés les rideaulx, prenant Monsieur par le 
bras et le trouuant froid comme marbre, le 
secoua un peu rudement pour l'esueiller. Et 
congnoissant qu'il n'en faisoit aulcun compte , 
et le regardant au visaige , et le veoyant pâlie 
et desfaict , les yeux fermés, la bouche close , 
les membres froids et roides sans mouuement , 
et d'aultre part, regardant ceste femme auprès 
de lui , estant tous deux d’une mesme couleur 
et contenance, il fut esperdu; et en descen> 
dant à bas, commença à s'escrier à baulte 
voix, que Monsieur estoit mort. Et soudain 
chascun veind à la chambre, pour en sçauoir 
la vérité. Et les veoyant tous les deux ainsy 
attiffés, dirent qu'il estoit vérité. Et apres , 
touts les serviteurs ( suiuant la bonne coustuine 
qu'on a en vsance de faire à la mort de touts 
Prélats) se misrent les vns, à desrober de touts 
costés : les vns, à plorer : les aultres, à cro- 
cheter les coffres : les autres, à prendre les 
tapisseries : les aultres les linges : et les aul- 
tres , la vaisselle d'argent : et faire chascun son 
profict le mieux qu’il peult. Et le Clergé et Cha- 
noines, qui fusrent tost adverty de cest af- 
faire , comme d’heureuses nouuelles , qu'ilz de- 
siroient auec grande affection , et de bien long 

temps pour les innumerables, inSnits et insup- 
portables procès que le bon Euesque auoit dé- 
menés auec son Chapitre , près de vingt ans : 
viennent soubdain en grande compaignie à la 
chambre là ou il estoit : et trouuairent Mon- 
sieur, et ma Damoiselle, couchés dans le lict 
épiscopal , et veisrent en ce beau triumphe ces 
deux créatures, lesquelz estoient appareillés et 
en ordre , comme pour faire ce , ou ilz estoient 
pour ceste heure là appellés. 

Lors veoyans messieurs du Chapitre qu'ilz 
auoient le moyen de soy venger de leur Eues- 
que, et faire recepuoir vne manifeste honte à 
son corps (ce qu’ilz n’auoient sceu faire durant 
sa vie), deliberairent et résolurent touts d’un 
commun accord, et sans beaucoup y penser ny 
faire assés meure deliberation sur ce faict, que 
puisque l’offense était sipublicque, que tous les 
Chanoines et plusieurs personnes de la ville 
auoient veu ces deux personnes en vn même 
lict morts, comme ilz pensoient pour auoir faict 
trop d'excessiues folies toute la nuict; qu’il les 
falloit porter touts deux ensemble coste à coste 
l’un de l’aultre en sépulture, et les poser en 
l’Eglise cathédrale soubz vne mesrae chapelle 
alrdente ; laquelle chose on exequutcroit enuiron 
vne heure apres midy. Pensant par ce moyen 
venger les iniurcs, cruaultés, offenses, et 

grandes despenses qu’ilz auoient receües à 
l'occasion de leur bon Prélat. 

Maintenant si ie vouloye dire les belles ha- 
rengues et concions, les voix et opinions qui 
fusrent tenües sur ce propos, l’argument d’en 
parler ne me pourroit iamais faillir. Mais ie 
passeray toutes ces choses, les laissant à pen- 
ser aux lecteurs, qui auront iugement de se les 
proposer trop mieulx que ie ne les sçauroye 
descripre. 

Et pource que c’est la coustume ancienne, 
que les Euesques, quand on leur donne le der- 
nier Sacrement, et domicile de la Terre, ayent 
le visaige descouuert, et qu’ilz soient habillés 
in pontificalibuSy et reuestuz de leurs plus ri- 
ches chasubles, comme s'ils vouloient aller 
chanter messe : il fut aduisé par messieurs du 
Chapitre qu’ilz feroient ce priuilege à sa con- 
cubine (pour faire plus grand opprobre à leur 
Euesque),de luy laisser aussi le visaige sans 
estre caché. Ce qu’il fut approué detoutsceulx 
de la compaignie, pour les causes cy dessus 
escriptes. Et combien que les seruiteurs do- 
meslicques ne le voulussent endurer , si ftit-il 
ainsy exequuté. Et fut mis de la part de mes- 
sieurs les Chanoines (qui estoient les plus forts 
dedans leur ville) bonne garde, pour obseruer 
leur sentence et decret. Et après auoir faict 

tendre la chambre de dœil, et allumé force 
cierges à l’entour de ces deux corps, et or- 
donné des Chapellains, pour commencer audict 
lieu vigiles et aultres prières ordinaires , en- 
uiron vne heure apres midy, arriua toute la 
compaignie de messieurs du Clergé, auec 
plusieurs bons Bourgeois, et grande quantité 
de peuple pour mener en grande solennité ces 
deux corps reposer à l’Eglise cathédrale. Et sur 
ces entrefaictes, aulcuns seruiteurs de mon- 
sieur l’Euesque requisrent, que pour leur des- 
charge, Monsieur fust ouuert, pour sçauoir si 
celte soubdaine mort auoit point été aduancée 
par quelque accident de poison, ou aultre 
moyen. Et combien que les Cirurgiens fussent 
touts prests, et le cas bien disposé pour cest af- 
faire, toutesfois la grand'haste qu’on auoit 
d’estre depesché de monsieur l'Euesque, et la 
grand’paour que on auoit qu’il ne reveint en- 
core vn coup pour les tormenter, fut cause 
que messieurs du Chapitre ne voulusrent aul- 
cunement entendre à la requeste qu’on leur en 
faisoit. Et soubdain exequutairent leur sen- 
tence et deliberation, comme il auoit esté con- 
cleu. Mais quand le commun peuple, qui est 
fort aysé à mutiner, et à prendre pour scandale 
ce qu’il luy plaist, veid ceste femme au costé 
de l’Euesque ainsy portée, pour auec luy estre 

ensepuelie , il feist soubdain vne si grande et 
si estrange sédition, qu'il fut ires difficile d'y 
pouuoir donner ordre conuenable. Car sans 
vouloir escouter aulcune remonstrance ou rai- 
son, qu’on leur vouloit dire pour les appaiser : 
chascun crioit dedans l’Eglise à haulte voix, 
que la grande meschanceté de leur Euesque 
estoit par trop diuulguée et notoire à tout le 
le peuple, pour comporter vne telle iniure 
faicte à DIEV. Dont il en falloit faire iustice, 
et manifeste punition, de paour que le mal ne 
retournast sur eulx et leurs enfans, et que 
ÜIEV les punist du péché d’aullruy, pour sea- 
lement l’auoir comporté contre leur conscience. 
Et pource que leur opinion estoit (puisqu’on ne 
pouuoit faire iustice de ces deux malheureuses 
personnes durant leurs vies) que à tout le 
moins, pour declairer leur bonne affection en- 
uers nostre Seigneur, qu'ilz vouloient brusler, 
et réduire en cendre ces deux corps morts, les- 
quelz estoient indignes d'estre honorés de 
saincte sépulture. Ou s’ilz ne faisoient ce bel 
acte, que à tout le moins il les falloit ieter aux 
voieries et lieux les plus infects de la ville, 
pour estre deuorés des bestes, et non pas en- 
sepuely et mis en teire saincte, comme Chres- 
tians. Entendu mesmement qu’ilz estoient 
morts en péché mortel, sans confession, et 

priüés de touls les Sacrements de saincte 
Eglise. Et voulans les vos rompre les portes du 
chœur, pour exequuter leur opinion, fusrent 
retenus et empeschés par les Chanoines et do- 
mesticques seruiteurs de l'Euesque. Qui fut 
cause, que plusieurs coururent soubdainemeni 
pour auoir les armes fortes, pour forcer ceulx 
qui vouldroient contredire à leur volonté. Dont 
lesvns allairent quérir renfort de compaignie, 
et mutiner toute la ville iusques aux femmes 
et petits enfants, et les aultres apportairent 
grande quantité de fagots et de huches, des- 
quelz en peu de temps Ion feist vne piramide 
et monceau de bois suffisant pour consommer 
cent corps. Mais veoyant le Clergé la grand’ 
honte et scandale qu'ilz recepueroienl de telle 
entreprinse, et congnoissans aussy la faulte 
qu’ilz- auoient faicte, d’auoir ainsy ordonné, 
pour leur particulière vengeance, que cesle 
femme seroit portée en sépulture, auec leur 
Euesque ; et d’aduantage, creignant, que vne 
pareille fortune ne leur adueint, pour estre or- 
dinaires et publicques adultérés, et couchant 
toute les iours auec les femmes des Citoyens 
de 1a ville : l’un entrepreind de persuader le 
peuple par la remonstrance qui sensuyt : 
Seigneurs, messieurs du Chapitre voz an- 
ciens et affectionnez amys, vos panures Cha- 

pellains et deuots Orateurs, et desquelz la plu- 
part sont conioincts par la loy de parenté, et 
ancienne amitié auec vous, m’ont député pour 
vous remonstrer qu’ilz trouvent fort estrange 
et contre raison que vous aultres, qui n’estes 
de nostre profession, et si n’aués l’administra- 
tion des choses spirituelles, lesquelles sont in- 
uiolables de touts droicts tant diuins que hu- 
mains , ains estes personnes priuées et sans 
aulcune authorité enuers nous, neantmoins, 
vouliés contreuenir à voz bonnes coustumes de 
si long temps obseruécs, et violer nos priuile- 
ges et immunités sans vous auoir en aulcune 
chose offensés, et mettre voz mains profanes 
aux choses sainctes et sacrées , en exequutant 
vous mesmes voz aduis et propres opinions, 
comme si c’estoient arrests d’vne souueraine 
Cour de Parlement. Et pource qu'ilz pensent, 
que vous n’y aués encore assés meurement 
aduisé, et que l’affaire mérité bien vn plus 
meur iugement, deuant qu’y procéder par aul- 
eune legereté ou soubdaine affection, qui es- 
loigne la droicte congnoissance de l'âme et des 
raisons de l’esperit , ilz vous veulent bien faire 
sçauoir, pour la conseruation de vostre repos, 
et pour maintenir en félicité la bonne volunté 
qu’ilz vous portent, que, si vous entreprenés 
de faire ce que vous aués maintenant proposé. 

vous tumberés en trois trop grands maulx et 
énormes péchés, et pres-que irrémissibles of- 
fenses. L'un d'estre touts excommuniés, pour 
violer l’Eglise, et la franchise d'icelle. Le se- 
cond, qve vous entreprenés de faire l'office de 
iuges, en vne matière qui n’est ny de vostre 
congnoissance, ny ne dépend de vostre iuris- 
diction : qui est vn crime capital, dont touts 
voz biens seront confisqués. Et le troisième, 
que vous voulés estre si cruelz et inhumains, 
que de priuer ces pauures corps, qui sont 
morts et qui n’ont plus de défense de la Terre 
qui est l’un des quatre Eléments donnés de 
DIEV à toutes personnes pour en pouuoir vser 
à sa derniere fin, sans aulcun contredict. 

Parquoy, Seigneurs, si vous aués quelque 
congnoissance de vostre debuoir et de la raison 
qui vous doibt plus tost commander que vostre 
inutile creance et foie persuasion; si aussy Mes- 
sieurs du Chapitre vous sont congneus comme 
particuliers amys de vous touts , de voz mai- 
sons, de vostre conseruation et accroissement ; 
si aussy vous voulés conseruer l’humanité et 
pitié qui doibt regner en voz cœurs et vous es- 
loigner de la cruaulté, qui est ennemie de la loy 
chrestianne et contraire à vostre bonne nature, 
nous vous supplions touts , tant en general 
qu’en particulier, que pour maintenir tousiours 

vostre bonne réputation sans reproche et inuio- 
labié, et pour conseruer le repos de voz con- 
sciences, et pour vous garder aussy de n’^trc 
inquiétés et trauaillés en voz biens par procès, 
qui sont les plus ennuleuses guerres ciuiles 
qu’on pourroit auoir ; vous veuilliés nous lais- 
ser paracheuer les obsèques et funérailles de 
nostre feu Euesque. Lequel , pour auoir com- 
mis vn péché mortel (qui est ordinaire à plu- 
sieurs d’entre vous), n’a mérité que son corps 
soit reduict en cendre et honteusement brusié 
par ses propres ouailles et brebis. 

Après que tout le peuple eut ouy ceste re- 
monstrance et honneste exhortation, il s’np- 
paisa soubdainement et accorda fort volontiers 
ce qui luy estoit demandé par messieurs du 
Chapitre. Et après qu’ilz eusrent dict leurs ves- 
pres, commençairent auec la ceremonie ordi- 
naire requise à tel effect , leurs solennelles vi- 
giles. Lesquelles, pour estre dictes auec grande 
pompe et atlentifuement sans soy haster, du- 
rairent fort longuement. 

Or il adueint que , venant les quatre heu- 
res, ainsy que les vigiles estoient enuiron à 
moitié dictes , voicy Monsieur l'Euesque et ma 
Damoiselle qui viennent peu à peu à s’esueiller 
de leur si long repos , et le breuuaige dormi- 
toire , au lieu de celluy d'amatoire , ayant faict 

son operation, n'auoit plus aulcune force ny vi- 
gueur. Et sentant le bon Pasteur qu'il estoit lié 
et enueloppé d'vne aulbe et d'vne chasuble, 
pensant et oyant si grand nombre de prebstres 
qui chantoient si piteusement à l'entour de luy, 
ouurant les yeulx, soy veoyant à l'Eglise et 
dessoubz vne chapelle ardente , et sa Damoi- 
selle ayant toute pareille opinion, ils commen- 
cent touts deux à croire qu'ilz resueoient et que 
Morpheüs les auoit mis en son grand Royaulme, 
pour leur faire congnoistre'si leurs pensemens 
sortiroient par les trois portes desquelles parle 
Homere, que passent les songes. Et apres auoir 
vn peu différé , et congnoissans que ce n’estoit 
mensonge, mais pure vérité, qu'ilz estoient à 
l’Eglise, oyans très bien le seruice des Chanoi- 
nes, et veoyans qu'ilz estoient liés, ne sça- 
uoient que penser ni diuiner par quel moyen ilz 
auoientesté en tel estât conduicts en ce lieu. 
Apres toutesfois qu’ils eurent quelque peu en- 
duré , le Prélat commence à s’escrier à haulte 
voix : lesus, lesus, qu’est-ce cy? Veult-on abu- 
ser tousiours de la saincte authorité de DiEY et 
soy mocquer des Ministres de lesuchrist? La- 
quelle voix estant entendue de tout le Clergé 
qui estoit en priere et de plusieurs qui illec as* 
sistoient , et la redoublant ledict Euesque par 
plusieurs fois, fut si effrayante et donna telle 



Digitized by Google 




— 36 — 



paour à vu chascun, pour l’inopiné cas qui sur- 
uenoit, que touts les assistents pensairent que 
c'estoit quelque nouueau prodige ouportente 
inusité. Et la pluspart de la compaignie com- 
mencent à crier : Miracle, miracle, miracle. Et 
s'en vont droict aux grosses cloches pour les 
sonner et annoncer à vn chascun ce qui estoit 
aduenu. Et les aultres s'enfuyrent de paour et 
creincte qu'ilz auoient , pensans que ce fust le 
dernier iour du lugement, la ou il fault com- 
paroistre douant le siégé du souuerain luge de 
toutes choses , et que touts les morts ressusci- 
tassent, de sorte que l’Eglise, qui estoit pleine 
de peuple , fut délaissée vuyde et pres-que sans 
compaignie. Et oyant le maistre d’hostel qui 
estoit là en grande tristesse, croyant que son 
maistre estoit mort, et aussy touts les aultres 
Seruiteurs, leur Seigneur soy pleindre, tormen- 
ter, et parler ainsy, veindrent incontinent auec 
grand’ ioye et liesse rompre le lien ou il estoit 
et desfaire les accoustremens desquelz il estoit 
vestu. Et soubdain le meisrent debout du mieulx 
qu’ilz peusrent. Quoy faict. Monsieur l’Euesque 
se preind à courir droict à son logis , non sans 
grand’ honte et confusion, comme ie pense, 
quelque asseuré qu’il eust peu estre. Et la pau- 
ure vefue estant aussy demeslée de son menu 
linge, sen court toute nue apres Monsieur l’E- 

vesque. Lesquelz venuz en leur maison, quand 
ilz eusrent entendu tout ce qui auoit esté faict, 
fusrent fort honteux et marris de leur péché. 

Mais voulant monsieur l’Euesque celer sa 
faulte, et excuser son manifeste erreur, pensa 
qu’il debuoit faire entendre à vn chascun, par 
quelque nouuelle inuention et subtil moyen , 
que pour certain il auoit esté mort : mais que 
par l’inüme bonté de DIEV, il estoit ressuscité, 
pour prescher penitence à touts ceulx de ce 
Monde, et leur remonstrer leurs énormes faul- 
tes, et obstinations en leurs grandes erreurs, et 
manifestes abus, par lesquelz ilz pensent de- 
cebuoir l’infinie miséricorde et patience de lESV 
CHRIST : lequel , pour attendre les pécheurs, 
qu'ilz se conuertissent à luy, les punira plus 
griefuement. Et eusrent telle puissance ses 
vaines parolles et persuasions, que, combien 
qu’elles fussent admirables (mais plus tost in- 
croiables à personnes de bon sens et sain en- 
tendement), toutesfois il abusa quelques iours 
le peuple ignorant de ceste fable si subtilement 
controuuée. De sorte qu’il parloit des peines 
d’Enfer, du feu qui s’y faict, des chauldieres 
qui y sont, et de Minos et Rhadamantus : de 
Tantalus et de son eauë , qui s’enfuit quand il 
veult boire ; de Titius , et de son vaultour ; de 
Ixion, et de sa roué et serpents; de Sisiphus, 

et de son caHlou , qu’il contremonte et redes- 
cend continuellement d’vne très haulte mon- 
taigne, et de plusieurs aultres, comme s'ilz 
eussent esté ses Cousins germains et plus pro- 
ches Parents. Et des ioyes de Paradis, des 
lerarcbies, de l’ordonnance de ceste celestielle 
Cour, et diuine Ccmipaignie , tout ainsy comme 
s'il y eusl deraoré toute sa vie, et que c’eust 
esté son naturel domicile. Mais à la parfin , le 
bon protonotaire qui l»y avoit donné si à pro- 
pos la trousse, ne voulut permettre que le 
Monde qui oyroit parler de ce faict, turabast en 
tel abus, que d'adiouster longuement foy à ses 
inutiles parolles. Et declairant à vn cbascun 
l'histoire, comme vous l’ay recitée, et ayant 
paour que le peuple imbécile et ignorant ne 
veind en opinion et suspition d’idolâtrie (d’au- 
tant que monsieur l’Euesque se vouloit faire 
canonizer de son viuant) , il feist congnoistre , 
que sans ayde qy spécial priuilege de DIEV, 
Monsieur s'estoit ressuscité de son long endor- 
missement. Et que ceste receple se prenoit 
chez les Apoticaires. De laquelle il estoit aysé 
d'vser enuers ceulx qui pensent estre possible 
de contreiodre les voluntés de l’esprit et de 
l'ame : et soy faire aimer, n’estant en rien ai- 
mables : et qui pour telles foies opinions, ad- 
iouslent si legerement foy aux parolles de 

ceulx qui à bon droict leur sont ennemis. 

Qu’au tant en puisse-il aduenir à touts Mes- 
sieurs les Prélats qui abusent de la vacation à 
laquelle ilz sont appellés, et qui ne sçauent 
bien choisir les amis ausquelz ilz se fient, dont 
la touche, de laquelle il les fault esprouer, est 
plus raalaysée à trouuer qu’on ne pense . 

FIN. 



Imprimé à Troyes, par maistre Nicole 
Paris, maistre es arts, et Imprimeur 
à présent de hault et puissant Sei- 
gneur, missire lean de Luxem- 
bourg*. L’an de grâce mil cinq cents, 
quarante six. 

Grâces a l’Ihmortbl. 



Autheur du présent liure. ( Noie nanuscrile d'titio 
écriture du XF/* eiiele. ) 



Paris, impr, Jouaust père et fils, nie Sainl-Honoré , 3J8. 

